钦定古今图书集成/明伦汇编/氏族典/第413卷 > 杜桐
## 钦定古今图书集成/明伦汇编/氏族典/第413卷 > 杜桐

按《明外史杜桐传》：“桐字来仪，昆山人，徙延安卫。万历
初，由世荫累官清水营守备，以谋勇著，迁延绥八卫
游击将军，改古北口参将。用总督梁梦龙荐，擢延绥
副总兵。十四年，就拜署都督佥事，充总兵官，超授右
都督，佥书后府，再以总兵镇延绥。二十五年，徙镇宁
夏。著力兔宰僧入犯，桐督诸将连破之，诸部长惧，乞”
款。三十年，二镇抚臣孙维城、黄嘉善协谋抚之，乃复
贡市。论功，文臣自内阁以下悉进官。桐以先去职，但
赉银币，许复用而已。久之，卒于家。桐自偏裨至大帅，
积首功一千八百，时服其勇。